पाएं अपने शहर की ताज़ा ख़बरें और फ्री ई-पेपरडाउनलोड करें
वैक्सीन की कमी के चलते 18 प्लस वालों का वैक्सीनेशन तो अभी टाल दिया है। आलम ये है कि पहले ही हफ्ते के सात दिन लगने वाले सेशन कम कर चार दिन कर दिए हैं। इस कारण रविवार को वैक्सीन नहीं लगेगी। अगर दो से तीन दिन में वैक्सीन के डोज नहीं आए तो आगे चलकर 45 प्लस वालों का वैक्सीनेशन भी बंद हो सकता है। अभी जिले के सभी पीएचसी यानी प्राथमिक स्वास्थ्य केंद्रों पर लगने वाले सेशन बंद कर दिए हैं, सिर्फ ब्लॉक लेवल पर टीके लग रहे हैं। जो डोज पीएचसी पर रखे हुए थे उन्हें सिविल में मंगाया गया है। शनिवार को रतलाम में 45 प्लस वाले 800, जावरा व आलोट में 300-300 लोगांे को वैक्सीन का टारगेट दिया था। इसमें पहले व दूसरे डोज के लिए आने वाले लोगों को वैक्सीनेट किया गया। ग्रामीण क्षेत्रों में वैक्सीन नहीं लगने से लोगों में नाराजगी है। पहले वैक्सीनेशन की उपलब्धता के चलते शहर में 4 से 5 जगहों पर वैक्सीनेशन हो रहा था लेकिन अब डोज कम होने के कारण साइड कम कर दिए हैं। सिविल में अभी करीब 500 डोज बचे है। इधर जिले में करीब 2500 से 3000 डोज होंगे। अगर टारगेट अनुसार देखें तो दो से तीन दिन की वैक्सीन है। लोगों की जागरूकता की कमी के चलते अगर दिन खींचते भी हैं तो ये हफ्ताभर साइड चल सकती है। अगर वैक्सीन नहीं आई तो वैक्सीनेशन साइड बंद हो सकती है। अधिकारियों के अनुसार तो दो से तीन दिन में वैक्सीन आने का है। जब तक वैक्सीन आ नहीं जाती तब तक वे भी कुछ कहने से बच रहे हैं। शुरुआत में वैक्सीनेशन को एक उत्साह की तरह मनाया जा रहा था और हफ्ते के सातों दिन इसे कंटीन्यू किया गया था। अब वैक्सीन की शार्टेज ने दिन भी कम कर दिए हैं।
वैक्सीन की शार्टेज के कारण दिन भी कम कर दिए
18+ वालों को नहीं है सब्र- 18 प्लस वालों में अब सब्र नहीं बचा है। शनिवार को कुछ युवा सिविल अस्पताल केंद्र पर पहुंचे और वैक्सीन लगवाने का कहने लगे। उन्हें समझाया कि वैक्सीनेशन शुरू होने में अभी समय है। जब भी शुरू होगा सूचना देंगे। वहीं एक-दो ने जिद की तो स्टाफ ने कहा कि ज्यादा जरूरी है तो अधिकारी से लिखित में लेकर आएं। इसके बिना वैक्सीनेशन अभी नहीं होगा।
कैसे सुधरें हालात, हर दिन बढ़ रहे मरीज- एक तरफ जहां 45 प्लस वालों के वैक्सीन लग रही है। वहीं दूसरी तरफ लोगांे को चिंता सता रही है कि दिनोदिन शहर के हालात बिगड़ते जा रहे हैं। एक तरफ शहर व ग्रामीण क्षेत्रों में पॉजिटिव मरीजों की संख्या में इजाफा हो रहा है। इधर वैक्सीन की भी कमी आती जा रही है। ऊपर से लॉकडाउन भी बढ़ रहा है। ऐसे में हालात सुधरने का नाम नहीं रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn